154 स्टूडेंट्स को मेडल और 666 को डिग्रियां
कन्वोकेशनहर स्टूडेंट के लिए महत्वपूर्ण दिन होता है। शिक्षा के बाद हर स्टूडेंट एक नई जिंदगी की शुरुआत करता है। यहां हर कोई मेरे से मिलकर खुश हो रहा है, लेकिन आपके साथ फोटो करवाकर मैं खुशी महसूस कर रहा हूं। यह शब्द गुरु नानक देव यूनिवर्सिटी में 43वीं कन्वोकेशन के दौरान चांसलर और पंजाब के गवर्नर वीपी सिंह बदनौर ने कहे। उन्होंने कहा कि यह युवा भविष्य में विश्व भाईचारे के नेता हैं। उन्होंने स्टूडेंट्स को भविष्य के लिए शुभकामनाएं दी और देश की तरक्की में अपना योगदान देने के लिए कहा।
43वीं कन्वोकेशन के दौरान 154 स्टूडेंट्स को विभिन्न विषयों में पहला स्थान पाने पर मेडल दिए गए और पीएचडी, एमफिल, एमटेक, एलएलएम, एमएससी, एमबीए, एमबीई, एमकॉम, एमए, बीटेक, बीएससी, एलएलबी, बीसीए, बीबीए, बीकॉम और बीए आदि के 666 स्टूडेंट्स को डिग्रियां वितरित की गईं। कार्यक्रम की शुरुआत में वीसी प्रो. अजायब सिंह बराड़ ने सभी अतिथियों और डिग्री लेने पहुंचे स्टूडेंट्स को स्वागत किया। यूनिवर्सिटी के रजिस्ट्रार प्रो. करणजीत सिंह काहलों ने मंच का संचालन किया, जबकि डीन अकादमिक मामले प्रो. नवदीप सिंह तुंग ने धन्यवाद प्रस्ताव पेश किया। वीसी बराड़ ने कहा कि सभी स्टूडेंट्स जिंदगी के नए मोड़ पर खड़े हैं और सभी को अपने शिक्षण संस्थान और टीचर्स का धन्यवाद करना चाहिए। अनंतनाग की रहने वाले रूही को हिजाब में देखकर गवर्नर बदनौर ने उसे बधाई दी और उससे कुछ देर बातचीत भी की।
हिजाब पहने रूही को देख गवर्नर बदनौर ने बधाई दी और उससे बातचीत की।
गुरु नानक देव यूनिवर्सिटी के चांसलर कम गवर्नर वीपी सिंह बदनौर ने स्टूडेंट्स को डिग्रियां बांटी। साथ हैं वीसी प्रो. अजायब सिंह बराड़ और रजिस्ट्रार प्रो. करणजीत सिंह काहलों।
awa_Deva hin_Deva hin_Deva hin_Deva hin_Deva